ગુજરાત વિધાનસભાની ચૂંટણીમાં ભાજપને હરાવવા માટે તનતોડ મહેનત કર્યા બાદ પણ ફરીથી ભાજપ સત્તા પર આવ્યો એટલે હતાશ બનેયેલા હાર્દિકે પોતાનું વર્ચસ્વ જાળવી રાખવા અને પાટીદાર અનામત આંદોલનના નામે નેતાગીરી કરવા માટેના ધમપછાડા ચાલું રાખ્યા છે. પરંતુ ચૂંટણી પરિણામો બાદ હાર્દિક પટેલ કોંગ્રેસના સાથીદાર હોવાનું પાટીદાર સમાજને ખબર પડી જતાં સમાજ દ્વારા પણ હાર્દિક પટેલને પૂરતો ટેકો મળતો બંધ થઈ ગયો છે. હાર્દિક પટેલે નેતા બનવા માટે અનામતની સાથે બીજા મુદ્દાઓ પણ ઊભા કર્યા હતા અને ગુજરાતની બહારના નેતાઓ સાથે મુલાકાતો શરૂ કરી છે. પરંતુ હાર્દિક પટેલને પોતાના સમાજનો ટેકો મળતો બંધ થઇ ગયો હોવાનું હવે ધીમે-ધીમે જાહેર થઇ રહ્યું છે.